«Շնորհակալ եմ այսչափ բարձր պարգևի համար, որն ինձ ստեղծագործելու նորանոր ուժեր կհաղորդի և կպարտավորեցնի նույնքան էլ բարձր պատասխանատվությամբ աշխատել։ Շնորհակալ եմ նաև Ձեր աջակցության համար, առանց որի չէի կարող իմ համեստ ձեռնարկումով օգտակար լինել Հայաստան հայրենիքիս մայրաքաղաքին։ Վերջերս թողարկած սկավառակս կոչել եմ «Սեր», որով ևս ցանկանում եմ իմ սերը հաղորդել հարազատ ժողովրդիս»,- նշել է երգչուհին։